laion/Wikipedia-Exotic huggingface dataset:
Kõrrelised

Kõrrelised (Poaceae ehk Gramineae) on üheiduleheliste õistaimede sugukond. Kõrrelisi on umbes 600 perekonda 9000–10 000 liigiga. On hinnatud, et taimekooslused, kus domineerivad kõrrelised, katavad umbes 20% maakera maismaast. Kõrreliste hulka kuuluvad tuntud teraviljad nisu, rukis, kaer, oder ning kõik muru- ja heintaimed. Teatud kõrrelised, näiteks aruheinad, kastikud, siidpöörised, helmikad ja stepirohud, on aianduses kasutusel dekoratiivtaimedena. Kõrrelised on rohttaimed, kellele on omased seest õõnsad silindrikujulised varred. Lehed paiknevad varrel vahelduvalt. Lehel saab eristada lehetuppe, mis ümbritseb kõrt ja lehelaba. Eri liikidel võib lehetupp olla nii avatud kui ka kinnine, viimasel juhul on lehetupe servad tangentsiaalselt kokku kasvanud. Kõrrelistele on omane (ehkki esineb ka teistes taimesugukondades) lehelaba ja -tupe üleminekukohas olev keeleke (näiteks päiderool) või karvaring (näiteks pillirool). Lehelaba alusel võib teatud rühmadel eristada nn kõrvakesi, mis ümbritsevad mõlemalt poolt vart. Kõrreliste õisik on harilikult tipmine ja see koosneb osaõisikutest, mida nimetatakse pähikuteks. Pähikud võivad koosneda ühest või sageli mitmest õiest (kuni 20); botaaniliselt saab eristada tähki, pööristähki ja pöörist, esineb ka siirdetüüpe. Pähiku alusel paiknevad libled, enamasti on neid 2, vahel ka 1 või 3. Kõrreliste õit ümbritsevad sõklad, kusjuures eristatakse välissõkalt ja sisesõkalt. Esimene neist on suurem ja tugevam, kattes ja kaitstes ka sisesõkalt. Välissõkla tipuosast turritab mõnikord välja ohe. Välissõklalt (ka liblelt) võib leida ka nn anduri, mis on vastava struktuuri seljaosa (välimist osa) läbiv eenduv keskrood. Nende õied on enamasti hüpogüünsed ehk ülemise sigimikuga. Kuna kõrrelised on tuultolmlejad, ei vaja nad tolmeldajate ligimeelitamiseks suuri ja värvilisi õisi. Kõrreliste õite värvivalik ulatub beežist pruunini ning oranžist kuldseni. Viljaks on enamasti teris. Kõrrelised sarnanevad välisehituselt lõikheinalistega. Kõrrelistel on majanduslikult tähtis väärtus, näiteks bambust kasutatakse Ida-Aasias ja Aafrika Sahara piirkonnas ehitustöödel, söögiks kasvatatakse aga nisu, otra, rukist jne. Arundinoideae roogbambuselised Bambusoideae bambuselised Centothecoideae Chloridoideae Panicoideae hirsilised Pooideae nurmikalised Stipoideae Alamsugukonda hirsilised kuuluvad näiteks perekonnad: mais (Zea) riis (Oryza) sorgo (Sorghum) hirss (Panicum) suhkruroog (Saccharum) Alamsugukonda nurmikalised kuuluvad näiteks perekonnad: nisu (Triticum) rukis (Secale) oder (Hordeum) kaer (Avena) nurmikas (Poa) Leht, M. (toim.) (2007). Eesti taimede määraja. EMÜ, Eesti Loodusfoto, Tartu. Lk 336
Abdul Aziz Zakari

Abdul Aziz Zakari (sündinud 2. septembril 1976 Accras) on Ghana kergejõustiklane (100 m ja 200 m jooksja). 100 m jooks 10.00 (27. juuli 2004 Stockholm) 200 m jooks 20.23 (14. juuli 2000 Alžiir) 2000 3. koht 100 m jooksus 10.13 (Monaco) 2001 3. koht 100 m jooksus 10.04 (Brüssel) 2001 3. koht 100 m jooksus 10.15 (Zürich) 2001 2. koht 100 m jooksus 10.05 (Berliin) 2004 3. koht 100 m jooksus 10.14 (Pariis Saint-Denis) 2004 1. koht 100 m jooksus 10.10 (Rooma) 2001 1. koht 200 m jooksus 20.49 (Doha) 2001 3. koht 100 m jooksus 10.19 (Ōsaka) 2001 2. koht 200 m jooksus 20.37 (Ōsaka) 2001 2. koht 100 m jooksus 10,20 (Nice) 2002 3. koht 100 m jooksus 10.26 (Palo Alto) 2003 1. koht 100 m jooksus 10.17 (Zagreb) 2003 2. koht 200 m jooksus 20.34 (Lille) 2003 3. koht 100 m jooksus 10.20 (Lille) 2004 1. koht 100 m jooksus10.18 (Zagreb) 2004 3. koht 100 m jooksus 10.13 (Lausanne) 2004 2. koht 100 m jooksus 10.26 (Gateshead) 2004 2. koht 100 m jooksus 10.24 (Irákleio) 2004 1. koht 100 m jooksus 10.00 (Stockholm) Aziz Zakari on 175 cm pikk ja kaalus sportlasena 85 kg.
Murdmaasuusatamine olümpiamängudel

Murdmaasuusatamine oli esimest korda taliolümpiamängude kavas 1924. aastal Chamonix's. Naised osalesid esimest korda 1952. aasta OM-il Oslos. Murdmaasuusatamine 2002. aasta taliolümpiamängudel Murdmaasuusatamine 2006. aasta taliolümpiamängudel Murdmaasuusatamine 2010. aasta taliolümpiamängudel Murdmaasuusatamine 2014. aasta taliolümpiamängudel Murdmaasuusatamine 2018. aasta taliolümpiamängudel
Põhja-Ameerika Liit

Põhja-Ameerika Liit (NAU - North American Union) - hüpoteetiline ühing seisnev Ameerika Ühendriikidest, Kanadast ja Mehhikost. North American Union on SourceWatch Activism on The North American Union
Konstantinoopoli oikumeeniliste patriarhide loend

Konstantinoopoli oikumeeniliste patriarhide loend toob ära kõik Konstantinoopoli patriarhid alates ameti sisseseadmisest. Tabelis on ära toodud ka Byzantioni piiskopid ja Konstantinoopoli peapiiskopid, kes olid patriarhi eelkäijad aastatel 38–451. Patriarhide nummerdamisel ja samanimelistele patriarhidele järjekorranumbrite omistamisel loendatakse alati ka neid. Taoline esitus on õigustatud veel seetõttu, et üks patriarhi tiitleid on ka tänapäeval "Konstantinoopoli, Uue Rooma peapiiskop". Byzantioni piiskoppe loendatakse vastavalt õigeusu traditsioonile alates apostel Andreasest. Kuni 306. aastal piiskopitoolile asunud Metrophaneseni on loendi ajaloolise paikapidavuse osas kahtlusi, seega võib selles vaheldumisi esineda nii reaalselt kui ka ainult oletatavalt piiskopiametit pidanud inimesi. Seoses linna ümbernimetamisega Konstantinoopoliks 330. aastal ja sellele pealinna staatuse omistamisega sai Byzantioni piiskopist nüüd Konstantinoopoli peapiiskop. Seda tiitlit kannavad Konstantinoopoli patriarhid lisaks patriarhi tiitlile kaasajani. Alates Halkedoni kirikukogust 451. aastal kannab Konstantinoopoli peapiiskop patriarhi tiitlit. 6. sajandil – täpne aeg ei ole teada – lisandus tiitlisse sõna "oikumeeniline". Sellisel kujul on tiitel kasutusel kaasajani. Konstantinoopoli oikumeeniline patriarh
AnnaSophia Robb

AnnaSophia Robb (sündinud 8. detsembril 1993 Denveris) on ameerika filmi- ja televisiooninäitleja. Aastal 2007 ilmus singlina AnnaSophia lauldud laul "Keep Your Mind Wide Open" filmist "Bridge to Terabithia". Ametlik koduleht AnnaSophia Robb andmekogus IMDb (inglise)
Eesti Üliõpilaste Keskkonnakaitse Ühing Sorex

Eesti Üliõpilaste Keskkonnakaitse Ühing Sorex on mittetulunduslik keskkonnaalane organisatsioon. Sorex asutati 10. oktoobril 1998 Tallinnas. Nimi 'Sorex' on perekonna karihiir ladinakeelne nimetus. Sorexi peaeesmärkideks on üldsuse – eriti noorte – keskkonnateadlikkuse ja loodushuvi arendamine, säästva arengu propageerimine ja keskkonnahariduse edendamine. Sorexi liikmeskonna enamuse moodustavad Tallinna ülikooli üliõpilased. Koduleht
Sorex

Sorex on mitmetähenduslik sõna: Karihiir (Sorex) on putuktoiduliste imetajate perekond karihiirlaste sugukonnast "Sorex" on Eesti Üliõpilaste Keskkonnakaitse Ühing
T-40

T-40 on Nõukogude Liidus aastatel 1940–1941 toodetud amfiibtank (kergetank). T-40 võeti Nõukogude Liidu relvastusse 1939. aasta 19. detsembri määrusega. Seeriatootmisse läks see masin tehases "Nr.37" 1940. aasta oktoobris ning 1941. aasta septembrini toodeti kokku 477 masinat, teistel andmetel 668, millest 181 olid kuivamaa masinad T-40S (vene T-40C – сухопутный – kuivamaa). Tank oli relvastatud ühe 12,7 mm kuulipildujaga DŠK (vene ДШК) mod. 1938 ja ühe 7,62 mm kuulipildujaga DT. Masina jõuallikaks oli mootor GAZ-202, mis oli mootori GAZ-11 tankivariant. T-40
Valts (aste)

Valts on detaili kanti lõigatud täisnurkne aste.
Galenos

Galenos (umbes 129 – umbes 200) oli Vana-Rooma arst ja anatoom. Ta sündis Pergamonis Väike-Aasias, elas ja töötas Aleksandrias ning Rooma linnas. Tuntud ka kui Klaudios Galenos (ladinapäraselt Claudius Galenus), kuid seda eesnime on teadaolevalt esmamainitud alles renessansi ajal. Galenos sündis rikka arhitekti lapsena ja sai väga hea hariduse. Ta oli imelaps, kes 13-aastaselt oli kirjutanud juba 3 raamatut. Ta õppis arstiteadust Korintoses ja Aleksandrias. Aastal 157 asus ta tööle Pergamoni gladiaatorite peaarstina. Kolm aastat töötas gladiaatorite arstina uurides haavu, mis olid aknaks inimese kehasse. Aastal 162 läks Galenos Rooma linna, kus saavutas peatselt tuntuse. Suure oskuse ja vilumusega lahkas ta publiku ees sigu, demonstreerides publikule, kelle seas oli tähtsaid persoone, mis peitub organismi sisemuses. Eriliseks tõmbenumbriks oli elaval seal kaelanärvide ükshaaval läbilõikamine. Kui Galenos lõikas närve ükshaaval läbi, jätkas siga ruigamist. Alles kui Galenos lõikas efektiga läbi larüngaalnärvi (Galenose närvii), jäi siga publiku suureks hämminguks täiesti vait. Galenose kuulsus kasvas, sedavõrd suurenes ka klientide arv. Ta sai mõtleja ja filosoofina tuntud keiser Marcus Aureliuse ihuarstiks. Mõningate vaheaegadega veetis Galenos kogu oma järele jäänud elu Rooma õukonna juures. Galenost on võrreldud Klaudios Ptolemaiosega. Nagu viimane, võttis temagi kokku kogu antiikaegse teadmise oma ala kohta ning rikastas seda enda avastuste ja arutlustega. Tänapäevane suhtumine Hippokratesesse kui meditsiini isasse on paljuski Galenose kirjutiste teene. Galenose enda teadmised pärinesid gladiaatoritega töötamisest ja loomade lahkamistest ning need teadmised jäid Euroopas ületamatuteks kuni 15. sajandini. Tegelikult neid ei proovitudki korrata, sest ei kristlus ega islam ei soosinud lahkamist. Ta püüdis liigitada inimesi loomuomaduste ehk temperamentide põhjal. Inimeste erinevused tulenevad nende peamiste organismide mahlade osakaaludest ehk proportsioonist (ladinakeelne sõna temperamentum "tähendab segada vastavates suhetes või osakaaludes"). Inimesed erinevad sellepärast, et nende algelemendid on erinevates proportsioonides. Näiteks kui ülekaalus on tulega seotud element, on inimene oma loomult tormakas ja keevaline. Kui inimeses on palju veega seotud elementi (lima), on inimene loid ja aeglane. Sellest ajast on jäänudki inimese temperamendi tavapärastesse nimetustesse kehamahlade nimetused. Galenos eristas ühtlasi kolme liiki kehavaime: eluvaimud (spiritus vitalis) – pesitsevad südames ja kanduvad artereid pidi üle keha laiali; loomvaimud (spiritus animalis) – koonduvad ajusse ja närvide kaudu liiguvad teistesse kehaosadesse; loodusvaimud (spiritus naturalis) – tekivad maksas ning nende ülesandeks on toitumine. Galenos identifitseeris enamiku kraniaalnärvidest (eri andmetel 7 kuni 12). Allik, J., Häidkind, R., Harro, J. jt. (2002). Psühholoogia gümnaasiumile. Tartu: Tartu Ülikooli Kirjastus GALEN...philosopher, physician, discoverer of blood and the cranial nerves!, Veebiversioon (vaadatud 10.04.2014) (inglise keeles) John Gribbin, "Science", Penguin Books 2003, ISBN 0-14-029741-3
Marcus (täpsustus)

Marcus võib tähendada mitut asja. Marcus on mitme isiku nimi: Marcus, paavst 336 Marcus, usurpaator Marcus on eesnimi. Marcus on perekonnanimi. Marcuse saar ehk Minamitori on saar Vaikses ookeanis, kuulub Jaapanile. Markus, evangelist Markus (eesnimi) Sancte Marcus, laevavrakk
Seriin

Seriin (C3H7NO3, lühend Ser või S) on aminohape, mis esineb enamikus valkudes. See on treoniini kõrval üks kahest aminohappest, mis sisaldab hüdroksüülrühma (OH). Esineb kahe isomeerina, L- ja D-vormis, millest vaid L-vorm esineb looduslikult. Seriin on oluline siidi koostisaine. Siidi ladinakeelsest nimetusest sericum on tuletatud seriini nimetus. Seriinil on oluline roll ainevahetuses, kus see osaleb puriinide ja pürimidiinide, aga ka aminohapete tsüsteiini ja trüptofaani biosünteesis. Stephen G. Dann ja Robert T. Abraham, Serine biosynthesis: fuel for the melanoma cell growth engine, Pigment Cell & Melanoma Research, 24. väljaanne, nr 5, lk 875–877, oktoober 2011
Triptühhon

Triptühhon ehk kolmikteos on kolmeosaline kunstiteos, näiteks altar või maal, mis on valmistatud kolmes osas. Triptühhonisse kuuluvad teose osad moodustavad terviku, neid ei tohi üksteisest eraldada ja neid eksponeeritakse üksteise kõrval autori poolt määratud järjestuses. Diptühhon
Diptühhon

Diptühhon (kreeka keeles δίπτυχον diptychon 'kaheks kokku murtud tahvel'; ladina keeles diptycha) on kaheosaline ese ja võib tähendada antiikaja kirjutustahvlit; kirikudiptühhonit (diptycha ecclesiastica) – isikute nimekirja, kelle eest palvetatakse kirikus; keskaja kirikumaali; topeltplaadiga päikesekella keskajal; kaheosalist kunstiteost tänapäeval. Diptühhon (ladina keeles diptycha) ehk kaksiklaid on metallist, elevandiluust või puust valmistatud kaheosaline kirjutustahvel, mida kasutati Roomas. Kirjutustahvli siseküljed kaeti vahaga, välisküljed kaunistati tavaliselt reljeefidega. Elevandiluust valmistatud ja kaunite nikerdustega konsulaardiptühhone kingiti Vana-Rooma konsulitele nende ametisse määramisel. Ajalooliselt nimetati ristiusu kirikus diptühhoniks kokkulapitavaid puust, metallist või elevandiluust kaksiktahvleid, mille vahaga kaetud sisekülgedele kanti elavate ja surnute nimed, kelle eest kirikus palvetati. Kellegi eemaldamise korral kiriku liikmete hulgast kustutati ta nimi diptühhonist. Ida õigeusu kirikutes ja ida katoliku kirikutes on termin tänapäevani kasutusel. Diptühhon tähistab kaheosalist altarimaali või muud kaheosalist maali kesk- ja renessansiaja kirikus. Varasemad diptühhonid olid kokkulapitavad, seotud omavahel hingede abil. Hiljem on valmistatud ka selliseid diptühhone, mis on avatud asendisse jäigalt fikseeritud või avatult taustale (seinale) kinnitatud. Diptühhoniks kutsuti keskajal kahest plaadist koosnevat kaasaskantavat päikesekella. Selline päikesekell võis olla ehitatud muusikariista, näiteks mandoliini sisse. Kella sai kasutada, kui avada mandoliini kõlakasti kaas ja tõsta see 90-kraadise nurga alla. Vertikaalplaat oli maalitud kaane siseküljele, horisontaalplaat kõlakasti siseküljele. Vertikaal- ja horisontaalplaatide üheaegne kasutamine andis päikesekellale täpsema seadistuse kui ühetasapinnaline. Alates 19. sajandist nimetatakse diptühhoniks mistahes kaheosalist kunstiteost, näiteks maali, mis on valmistatud kahes osas, vormistatuna ühisesse raami või kahte täiesti eraldi ja omavahel sidumata raami. Isegi kui diptühhoni osad on eraldi raamides, moodustavad need ühise idee ja süžeega kunstiteosena lahutamatu terviku ja neid tuleb eksponeerida kõrvuti, autori määratud järjestuses. Triptühhon
Kaksikteos

Kaksikteos on kas diptühhon kujutavas kunstis või diloogia kirjanduses
Maal

Maal, ka maaling, on maalimise tulemus, maalikunsti teos. Kujutav kunst Maalikunst Pilt Heroiline maastikumaal
Tšeremhovo

Tšeremhovo on linn Venemaal Irkutski oblastis. Asub Irkutskist 131 km loodes. Tšeremhovo on asutatud 1772. aastal. Linnaõigused sai 1917. aastal. Söekaevandamise ja masinatööstuse keskus. Q126938697 Tšeremhovo koduleht Infoportaal
Tobias Unger

Tobias Unger (sündinud 10. juulil 1979 Münchenis) on Saksamaa kergejõustiklane (100 m ja 200 m jooksja). 100 m jooks – 10.32 (31. mai 2003 Oberkirch) 200 m jooks – 20.41 (1. juuni 2003 Oberkirch) 3. koht – 21.02 – 2004. aasta sisemaailmameistrivõistlustel Budapestis 2. koht – 20.42 – 2004. aasta Super Grand Prix etapil Madridis Tobias Unger on 180 cm pikk ja kaalub 71 kg. Tobias kuulub klubisse LAZ Salamander Kornwestheim/Ludwigsburg ja tema treener on rumeenlane Michael Corugle.
Abstraktsus (kunst)

Abstraktsus (või abstraktne) käib millegi kohta, mis ei kujuta midagi meeltega tajutavat, vaid loob meeleolu uue ja seniseostamatu kujundi läbi. Abstraktsus kunstis käib abstraktse teose kohta, mis mõjutab vaataja meeli kompositsiooni, rütmi ja värvidega, ilma et vaataja tajuks või peaks tajuma teosel millegi senituntu kujutist. Abstraktne teos seab kõrgeimad nõudmised kompositsioonile. Abstraktsus võib olla juhuslik, näiteks abstraktsed mustrid looduses (kivi läbilõige, pilved), kuid võib olla ka konkreetselt planeeritud kompositsiooniline lahendus. Abstraktsionism Abstraktsus Kujutav kunst
Kompositsioon (kunst)

Kompositsioon kunstis (kõnekeeles kompa) on teose, näiteks heli-, kirjandus- või kunstiteose, paigutuslik tasakaal. Kompositsioonitaju on inimestel ühene ja kaasasündinud, see on võrreldav füüsilise tasakaalu ehk balansi tajumisega. Vaatamata igaühe kaasasündinud tajuvõimele, võib mõne heli-, kirjandus- või kunstiteose loomisel tekkida siiski kompositsioonilisi vigu, kui autor ei ole end kompositsioonis harjutanud või loob teose ilma tasakaalu jälgimata (näiteks hooletult). Kompositsioonireeglid on sarnased nii muusikas, kirjanduses kui kujutavas kunstis. Kunstis seab kompositsioonile kõrgeimad nõudmised abstraktne kunst. Kujutavas kunstis eksisteerib ka värvikompositsiooni ehk värvide tasakaalu mõiste.
Värvikompositsioon

Värvikompositsioon ehk värvide tasakaal on kujutava kunsti ja ruumikujunduse mõiste, mis tähendab tasakaalu kasutatavate värvuste intensiivsuse, paigutuse ja koguse vahel. Lihtsaim valem värvuste intensiivsuse ja koguse vahel tasakaalu saavutamiseks on selline: mida erksam või domineerivam on värvus, seda vähem tuleb seda kasutada. Ja vastupidi, mida mahedam või pehmem on värvus, seda rohkem peab seda olema, et see suudaks tasakaalu pakkuda erksamatele värvustele. Nagu füüsiliste asjade tasakaalu paigutamisel on lihtsam panna raskemad asjad alla ja kergemad nende peale, nii ka värvuste puhul on lihtsam visuaalset tasakaalu saavutada, paigutades raskena mõjuvad värvused allapoole, kergemad ülespoole. Kõrgemal asetsevad intensiivsed värvilaigud vajavad "toetuspunkte", et nad ei mõjuks silmale nagu õhus vabalt hõljuvad rasked esemed. Kompositsioon (kunst)
Sisekujundus

Sisekujundus (ka sisearhitektuur, ruumikujundus) on ehitise siseruumide kujundus, mis hõlmab värvide ja materjalide kasutust, mööbli valikut ja paigutust jne. Sisekujundus on tervik, mis saavutatakse paljude üksikdetailide kooslusena. Sisekujunduse alla ei käi hoone ehituskonstruktsiooniline lahendus. arhitektuur Eesti Sisearhitektide Liit ruumiloome ruumisemiootika värvikompositsioon Pildid ja nende osa sisekujunduses (eesti keeles)
Kompositsioon

Kompositsioon on mitmetähenduslik sõna: kompositsioon on üldises tähenduses ülesehitus kunstiline kompositsioon on kaunites kunstides – muusikas, kujutavas kunstis või kirjanduses – paigutuslik tasakaal värvikompositsioon ehk värvide tasakaal kompositsioon on keeleteaduses sõnade liitmine liitsõnadeks. esemete või mängunuppude paigutus: näiteks malekompositsioon, kabekompositsioon kujutuste kompositsioon ehk liitfunktsioon matemaatikas Muusikas on kompositsioon mitmetähenduslik sõna: kompositsioon on heliteos kompositsioon ehk komponeerimine on heliteose loomine ehk helilooming kompositsioon on muusika ülesehitus ehk muusikaline struktuur kompositsioon on heliloomingu õpetuse aine nimetus muusikaõppeasutuses kompositsioon on teadmiste ja oskuste kogum, mida õpitakse mõnedes muusikaõppeasutustes kompositsiooniõpetuse aine raames Kompositsioonimeetod
Abstrakt

Abstraktiks võidakse nimetada: abstraktsionistlikku teost resümeed, artikli või raamatu lühikokkuvõtet (annotatsioon) (ebasoovitav) http://keeleabi.eki.ee/index.php?leht=4&act=2&vld=58
Hülglased

Hülglased ehk hülged (Phocidae) on veeimetajate sugukond. Hülglasi on eri andmetel 18 või 19 liiki. Omal ajal tuntud muistendi järgi olevat hülged tekkinud Punasesse merre uppunud vaarao rahva järeltulijatest. Hülglased elavad polaar- ja parasvöötme meredes, enamasti ranniku lähedal. Samuti leidub neid mõnes järves (näiteks Baikali järves). Nad elavad väikestes rühmades. Paaritumise ajal ja suve keskel ühinevad hülglased suurematesse rühmadesse ja veedavad aega lesilates (mõnel laiul või rahul). Hülglased on 1,25–6,5 meetrit pikad ja kaaluvad vahemikus 90–3500 kg. Hülglaste tagaloivad ei paindu pöialiigeste kohalt ette. Esiloivad on suhteliselt lühikesed. Loivad on varustatud tugevate küünistega. Hüljestel pole kõrvalesti, selle asemel on kõrvaava. Sukeldumise ajal on lisaks kõrvaavale suletud ka ninaava. Hülglased söövad kalu ja veeselgrootuid. Et kalavõrkudesse takerdunud isendid on neile lihtne saak, lõhuvad nad sageli kalurite võrke. Kui meri on jäätunud, teevad hülglased jäässe nn rindauke, mille kaudu saab hingata ja jää peale tulla. Hülglased poegivad märtsis jääle või rannale. Hülglaste häälitsused sarnanevad haukumise või möirgamisega. Tavaliselt hülglased pelgavad inimesi. Sattudes rannal või jääserval näiliselt üksi jäänud hülgepojale, ei tohiks teda mingil juhul koju kaasa tuua, sest emasloom on ilmselt kuskil läheduses varjul, ent asjatundmatu inimese hoole all poeg tõenäoliselt hukkub. Eestis elab kolme liiki hülglasi: Hallhüljes (Halichoerus grypus) Kuni 2,6 meetrit pikk, kaal kuni 300 kilogrammi. Liik on oma areaali ulatuses arvukas, üksnes Läänemeres haruldane (ohustatud liik); paljuneb aeglaselt ja on väga tundlik juba väikeste saasteainete koguste suhtes; on maailma punases raamatus. Randal (Phoca vitulina) Eestis haruldane, mujal kohati väga tavaline Viigerhüljes (Pusa hispida) Umbes 1,5 meetrit pikk, kõige levinum Eestis. Rannarahvas kutsub teda ka karvakalaks. hülgepüük loivalised Jüssi, M. 2008. Soojad talved on hüljestele saatuslikud. Eesti Loodus 12: 14–20.
BC Kraft Mööbel/Kohila

BC Kraft Mööbel/Kohila on korvpalliklubi, mis osaleb hooajal 2007/2008 SEB Eesti Korvpalli Meistriliigaas Mängijad: Heigo Erm (EST) Greg Mcquay (USA) #4 Rauno Tamm (EST) #6 Martin Uusmaa (EST) #7 Anton Batanov (EST) #8 Karl-Peeter Dorbek (EST) #9 Reimo Tamm (EST) #10 Martin Lang (EST) #11 Sander Saat (EST) #12 Raido Pomerants (EST) #14 Peeter Kraavik (EST) #15 Heiko Niidas (EST) Treenerid: Ozell Wells (USA) Jüri Pritsin (EST)
Zabrze Górnik

Górnik Zabrze Sportowa Spółka Akcyjna on Poola jalgpalliklubi, mis tegutseb Zabrze linnas. Klubi mängib riigi kõrgliigas Ekstraklasa. Klubi on Poola üks edukamaid, olles 14 korral tulnud riigi meistriks. Kõige edukam oli klubi 1960.–1980. aastatel. Poola meistrivõistlused Võitja (14): 1957, 1959, 1961, 1963, 1964, 1965, 1966, 1967, 1971, 1972, 1985, 1986, 1987, 1988 Poola Karikas Võitja (6): 1965, 1968, 1969, 1970, 1971, 1972 Poola Superkarikas Võitja (1): 1988 UEFA karikavõitjate karikas Finalist (1): 1970 Manchester City FC – Górnik Zabrze 2:1 (2:0) Sergei Mošnikov (2013; 18 mängu, 1 värav) Ken Kallaste (2016; 15 mängu, 0 väravat) www.gornikzabrze.pl Górnik Zabrze (90minut.pl)
Kompositsiooni eriala

Kompositsiooni eriala on heliloomingu õpetus muusikakõrgkoolis. Eestis õpetatakse kompositsiooni Eesti Muusika- ja Teatriakadeemias.
BC Rakvere Tarvas

BC Rakvere Tarvas on korvpallimeeskond, mis osaleb Alexela Eesti Korvpalli Meistriliigas ja Paf Eesti-Läti Korvpalliliigas. Rakvere Tarva mänedžer Arnu Lippasaar õnnetust hooajast. korvpall24.ee. BC Tarvas palkas Ukraina noortekoondise mängija. Delfi Sport, 29.07.2022.
Energiaressurss

Energiaressurss ehk energiaallikas on ressurss, mida saab kasutada elektri-, soojus- ja muud liiki energia saamiseks. Energiaressursse saab jagada kaheks rühmaks: taastuvad ja taastumatud energiaressursid. Taastuvad energiaressursid on biokütus, hüdroenergia, päikeseenergia, tuuleenergia, geotermaalenergia, aga ka Maa pöörlemise energia ja gravitatsiooni energia. Taastumatud energiaressursid on fossiilkütused, näiteks nafta, maagaas, kivi- ja pruunsüsi, põlevkivi ning turvas, samuti tuumkütus. Eesti energiaressursid Energiatalgud
Pirnipuu (perekond)

Pirnipuu (Pyrus L.) on puittaimede perekond roosõieliste sugukonnast. Perekonda kuulub umbes 30 liiki. Pirnipuude vilju kutsutakse pirnideks. Hariliku pirnipuu tüüpilise viljakuju järgi on saanud nimetuse geomeetriline kujund – "pirnjas". Eestis on pärismaine üks liik: mets-pirnipuu (Pyrus pyraster) – haruldasena Lääne-Eestis, looduskaitse all. Kultuuris kasvatatakse ka paljude sortidega liiki harilik pirnipuu (Pyrus communis). Pyrus amygdaliformis – rumeenia pirnipuu Pyrus asiae-mediae – keskaasia pirnipuu Pyrus betulifolia – kaselehine pirnipuu Pyrus boissieriana – Boissier' pirnipuu Pyrus bretschneideri – Bretschneideri pirnipuu Pyrus calleryana – Callery pirnipuu Pyrus caucasica – kaukaasia pirnipuu Pyrus communis – harilik pirnipuu Pyrus cordata – südajas pirnipuu Pyrus elaeagnifolia – hõbepuulehine pirnipuu Pyrus lindleyi – Lindley pirnipuu Pyrus nivalis – lumi-pirnipuu Pyrus pashia – himaalaja pirnipuu Pyrus pyraster – mets-pirnipuu Pyrus pyrifolia – liiv-pirnipuu vili: liivpirn Pyrus pyrifolia var. culta – liiv-pirnipuu kultuurteisend, vili: pirnõun (nashi) Pyrus regelii – Regeli pirnipuu Pyrus rossica – vene pirnipuu Pyrus salicifolia – pajulehine pirnipuu Pyrus serrulata – peensaagjas pirnipuu Pyrus spinosa – mandlilehine pirnipuu Pyrus syriaca – süüria pirnipuu Pyrus turcomanica – turkmeenia pirnipuu Pyrus ussuriensis – ussuuri pirnipuu Eesti pärismaised puud
Nonett

Nonett on üheksast esinejast (lauljast või pillimängijast) koosnev ansambel.